T the Boss

Den T the Boss, mat richtegem Numm Rafael Possing,Rafael Possing (T-theBoss) (gekuckt den 18. Juni 2012) gebuer 1985 an der Stad Lëtzebuerg, ass e lëtzebuergesche Rapper.foundationlu.de: Presentatioun vum T the Boss (gekuckt den 18. Juni 2012) Hie rappt op Lëtzebuergesch.

 Biographie 
Den T the Boss ass am Garer Quartier an der Haaptstad opgewuess an hat säin éischte Kontakt mat der Hip-Hop-Zeen am Alter vun eelef Joer. Mat véierzéng Joer huet hien ugefaange selwer op Däitsch ze rappen, éier en dunn an d'Lëtzebuergescht gewiesselt ass. 2001 huet hien, deemools nach als King Teor, zesumme mam Jaylicious (haut de StA), seng éischt Demo-CD "Teorie" erausbruecht, éier 2003 säin éischte Soloalbum "Reloaded" erauskomm ass.

2004 huet den Tze4 Kontakt mat him opgeholl, a kuerz drop hu si mam Iron-E d'Grupp KDM gegrënnt. Mat de Mixtapen "TNT", déi hie mam Tze4 ënner sengem aktuellen Numm opgeholl huet, an "Unreleased Tracks 2005-2007", enger Kollaboratioun mam C-ART a mam Toby, konnt den T the Boss sech séier als Rapper zu Lëtzebuerg etabléieren.

2009 huet hie mat anere Rapper ënner dem Numm Foundation d'EP "Unser Stolz/Notre fierté" erausbruecht, déi et gepackt huet sech ronn dausendmol ze verkafen. De Videoclip vun der lëtzebuergesch-, däitsch- a franséischsproocheger Single mam selwechten Numm konnt sech véier Woche laang op der éischter Plaz vun der RTL-Sendung "Planet Hits" halen.foodforyoursenses.eu: Presentatioun vum T the Boss (gekuckt den 18. Juni 2012)

Duerno huet den T the Boss bis 2011 reegelméisseg nei Lidder op YouTube verëffentlecht, wéi zum Beispill "Écrire pour exister" mam Rebel, éier 2011 den Album "Rap Homies & Famill" an d'Singele "Facebook Generatioun" a "Keen haelt mech op" erauskomm sinn. "Keen haelt mech op" ass ënner anerem vum DLS remixt ginn. Am selwechte Joer ass hie beim Concert vum franséische Rapper Soprano an der Rockhal virun 3.500 Leit opgetrueden.L'essentiel: "Ce qui compte, c'est la musique, pas le succès"(22. November 2011; gekuckt den 18. Juni 2012) Am Mee 2012 ass hien um Food For Your Senses Festival opgetruedenProgramm vum FFYS Festival 2012 (gekuckt den 18. Juni 2012) an huet e Live-Battle géint de Kriz Banger (och als C.M.P. bekannt) op Eldoradio gewonnen.

Enn 2012 huet hien zesumme mam StA de Kollaboratiounsalbum "Teorie 2012" erausbruecht.

Den 28. Februar 2014 war d'Releaseparty vu sengem Album T3000 an der Rockhal. Am selwechte Mount goufen zwéi Museksvideoen op YouTube gestallt: Zäit vun eisem Liewen, wat och als Single op iTunes verëffentlecht gouf, a Mir sinn hinnen egal, wat e Sample vum Lidd They Don't Care About Us vum Michael Jackson benotzt. De Release vum Album Ëmmer nach ech war den 12. Mäerz 2016 am Atelier.

De Video fir d'Lidd Keng Zäit aus dem Album De Papp (2019) gouf eleng op YouTube iwwer véierzegdausendmol ugekuckt.

Am Oktober 2020 huet den T the Boss säin Album Yo erausbruecht, aus deem d'Lidd Vu Méindes bis Sonndes ausgekoppelt gouf. Am Summer 2021 war hien um Lidd Adrenalin vum LeDé Milestone ze héieren.

2015 war den T the Boss vir e puer Joer Proprietär a Kach vum Restaurant Bei de Bouwen am Pafendall.

 Discographie 

 Albumen a Mixtapen 
 2003: Reloaded 
 2005: KDM Records presents: TNT Mixtape 
 2007: Unreleased Tracks 2005-2007 
 2009: Unser Stolz / Notre Fierté EP 
 2010: Best of Mixtape - HipHop 4 Life 
 2011: Rap Homies & Famill
 2012: F*** You, I'm T 
 2012: Teorie 2012
 2014: T3000
 2016: Ëmmer nach ech
 2019: De Papp
 2020: Yo

 EPen 
 2001: Teorie 
 2002: Gentle!?! 
 2025: Deemools 

 SingelenOffiziell Singelen, déi een zum Beispill op iTunes konnt eroflueden 
 2010: Hamilius 
 2010: Écrire pour exister 
 2010 haass an den aen
 2011: Facebook Generatioun 
 2011: Keen haelt mech op
 2012: 52
 2012: Teorie 2012 
 2014: Zäit vun eisem Liewen
 2014: An denger Géigend
 2016: E bësse Léift
 2018: Kämpf
 2019: Näischt ass onméiglech
 2019: Keng Zäit
 2019: D'Rou virum Stuerm
 2019: D'Welt brennt
 2020: Vu Méindes bis Sonndes
 2020: Löwenherz 
 2022: haass an den aen (official videoclip) TEMA PRINCIPAL DE LA SERIE CAPITANI

 Als Gaaschtrapper (Auswiel) 
 2005: DJ Clash Mixtape
 2006: Alpha vu SEB
 2007: Dirty E Mixtape - Dirty Attitude Vol. 1
 2008: Dirty E Mixtape - Dirty Attitude Vol. 2
 2008: Wildnis um Album Aus dem Bauch raus EP vun Toby & StA
 2008: Mein Underground Mixtape vu Slim EK
 2012: Rapshit a Rapshit um Album The Kid vun StA
 2013: Y'en a marre um Album Frère de son vum LeDé
 2015: Milestone Airlines um Album Changement de Dé'cor vum LeDé Milestone
 2016: Wat mir man um Album Alles beim Alen, Alen vu Freshdax
 2017: Business um Album Na$ty vum Nasty Nade
 2018: Bo$$ um Album Still Na$ty vum Nasty Nade
 2019: Den Troun ass besaat um Album Geniuz vum Hayda
 2020: Legendär um Album AMG vum Nasty Nade

 Um Spaweck 
 Offiziell Homepage
 Den T the Boss op Facebook an op Twitter
 Discographie op rateyourmusic.com

Kategorie:Lëtzebuergesch Rapper
Kategorie:Gebuer 1985